
TECHNINĖ SPECIFIKACIJA

Marijampolės mieste pagal techninį darbo projektą „Nuotekų šalinimo ir vandentiekio tinklų (inžinerinių tinklų gr.) Valavičių k., Marijampolės raj. sav., statybos projektas“. (toliau – Projektas) turi būti pakloti geriamojo vandens tiekimo ir nuotekų surinkimo tinklai Valavičių k.- Širvydų k. (Projektas pridedamas). Darbai privalo būti atlikti per 12 mėnesių nuo Darbų pradžios. Darbų atlikimo terminas gali būti pratęstas 1 kartą ne daugiau kaip 6 mėnesių terminui tik dėl aplinkybių, kurios nepriklauso nuo tiekėjo.
Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos arba, jeigu tokių nėra, – nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
Kvalifikacijos reikalavimai, pasiūlymo pateikimo reikalavimai ir subrangos ribojimai, kurie numatyti supaprastintame statybos projekte - negalioja, o vieninteliai galiojantys reikalavimai yra keliami pirkimo sąlygų 3.4, 3.5 ir 3.6 punktuose. Supaprastintame statybos projekte nurodyti standartai taikomi sutarties vykdymo metu ir pasiūlymų vertinimo metu nebus tikrinami.

